Só spaar Toast Coetzer geld | SARIE
Só spaar Toast Coetzer geld	deur Riette Rust
“Ek het lankal begin om my eie hare te sny, daar’s in elk geval nie veel oor nie! Ek koop nie cologne nie, skrop myself net elke dag behoorlik. Ek ‘doen’ geen sterker ‘dwelms’ as koffie nie en maak my eie pleks van om ‘n regular by koffiewinkels te wees. Ek koop selde duur klere en lewe in T-hemde. Ek probeer my spaarrekening gesond hou en belê in my gesondheid en werktoerusting, soos ‘n kamera en skootrekenaar. Ek wens ek kon eiendom of beeste bekostig. Beeste het glo die beste returns,” sê Toast Coetzer, joernalis, fotograaf, rocker en skrywer. Sy debuutroman, Naweek, het onlangs by Tafelberg verskyn en hy is Media24 se Joernalis van die Jaar 2009.
Onthou wat het met "Scrooge" gebeur, jy kan jou geld nie saam met jou neem nie. Van houthut tot Supersterre
JY LEES NOU Van houthut tot Supersterre
Met daardie popgesiggie vol wysheid kyk sy ’n oomblik strak in die verte ... en dan begin die musiek, haar oë verhelder en haar stem sweef soos dié van ’n nagtegaal deur die vensters van hul pondokkie na al die huisies in die omtrek.
Dis hoendervleisoomblikke wanneer hierdie jong finalis in die werklikheidsreeks Supersterre hier in hul plakkersbuurt sing, met die lyfie wat ritmies saampraat in die piepklein allesineen-sitkamer-, kombuis- en televisiekamer.
Buite die voordeur is ’n geskarrel en geroep soos almal in die omgewing aangehardloop kom om hul heldin te hoor sing: ou raise me up, so I can stand on mountains...’
Marcia Lombard is op 14 jaar die jongste finalis in die derde Supersterrereeks, en anders as haar medefinaliste het sy nooit sangopleiding gehad nie.
Dit was ook so hittete of sy was nie meer in die reeks nie, want die beoordelaars het besluit sy moet die vierde finalis word wat uitgestem word – al kon een van hulle, Shaleen Surtie-Richards, nie die trane keer toe dit gebeur nie.
Groot kameramanne het self blinkoog geraak en ook Patricia Lewis, die skepper en vervaardiger van die reeks, moes na ’n sneesdoekie reik. Maar Marcia se ster het nog lank nie verskiet nie, want dit is nie die beoordelaars nie, maar die miljoene televisiekykers landwydwat danksy hul SMS’e die laaste sê het.
Lees die volledige artikel in die Huisgenoot van 3 Junie 2010.